《重九日醉中与世弼游华严寺》
宋代·欧阳澈

拨云来谒野僧家，刮眼秋光望里赊。槛菊凋零金蕊碎，庭花袅里玉冠斜。

遣怀诗笔摛春锦，破闷茶瓯捧雪花。却笑远公延靖节，何须把盏醉流霞。

作者简介：欧阳澈，男，北宋末江右人布衣。字德明，抚州崇仁（今属江西）人。少年时即喜谈世事，尚气大言，慷慨不稍屈。靖康初应诏上疏，奏论朝廷弊政三十余事，陈安边御敌十策。金兵南侵，徒步赴行在，伏阙上书，力诋和议。建炎元年八月，与陈东同时被杀，年三十一 （《宋史》本传作年三十七，误）。绍兴间，追赠秘阁修撰。